bg en bg ru uk bg bg uk ru bg bg bg de bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
На Велики четвъртък Българският патриарх Неофит посети Дома за сираци в Нови хан | milostiv.org
English | Присъединете се към нас
Негово Светейшество Българският патриарх и Софийски митрополит Неофит посети днес – Велики четвъртък, Дома за сираци “Св. Николай Мирликийски“ в Нови хан. Високият гост, който за първи път посещава Дома, бе сърдечно посрещнат от ръководителя на сиропиталището отец Иван и част от обитателите и служителите на социалното общежитие.
В чест на настъпващия светъл празник Възкресение Христово Българският патриарх Неофит донесе на децата много лакомства - червени яйца, козунаци, бонбони и др., които поднесе заедно с придружаващите го: архимандрит Дионисий, началник-отдел „Богослужебен“ към Св. Синод, г-н Теодор Атанасов, началник на патриаршеския кабинет, протойерей Кирил Попов от митрополитската катедрала“Св. Неделя“, митрополитския дякон Иван Петков, г-н Андрей Касабов, секретар на Софийска св. митрополия.
Негово Светейшество се поклони в храма и се помаза с осветения елей, който днес Църквата освещава на Великия маслосвет. Той разгледа жилищните сгради и пристройки, в които живеят сираците и децата в неравностойно положение, и се увери в добрите условия, в които те растат.
Отец Иван запозна патриарха с настоящото състояние на Дома в Нови хан и неговите нужди, както и с проектите, които е започнал да реализира за разширяване на сградния фонд. Той обясни на първойерарха за наложилата се нужда от преместване на голяма част от приютените от него деца, семейства и нуждаещи се в с. Якимово и създадените там условия и за появилите се трудности, които се срещат най-вече в осигуряване на добро образование на децата.
Негово Светейшество даде кратки пастирски напътствия и пожела на всички: „Здраве и успех в духовната мисия!“ Той зарадва децата, като лично им даде за благословение икона в чест на празника и си направи с тях паметна снимка.
„На добър час!“ - пожела отново първойерархът на Българската църква и даде своя първосветителски благослов.
Грижата за най-малките е едно от делата на патриарха, които той се старае да не пренебрегва още през годините, когато бе Русенски митрополит. От дълги години той извършва кръщения, присъства на абитуриентски бал на завършващите осмокласници, живеещи в Дома в Брестовица, подпомага ги в нужда, като ярко изразява своята позиция, че не трябва да се щадят сили и средства за благополучието на децата.
Негово Светейшество отправи послание към българите в Страстната седмица: „Да следваме Христа в неговите страдания, за да се прославим заедно с него в Христовото Възкресение. Трябва да правим и добри дела, към които ни призовава нашият учител.” и добави цитат от евангелието на Матей "Доколкото сте сторили това на едного от тия Мои най-малки братя, Мене сте го сторили.".
Вижте репортаж по Нова телевизия
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org